29. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ  ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚ/ΤΩΝ Αριθ. 670 της 10/17 Ιαν.1984 (ΦΕΚ Β'  23) Καθορισμός αποζημίωσης καθηγητών Φυσικής Αγωγής. Καθορίζουμε κατ' αποκοπή αποζημίωση για τους καθηγητές Φυσικής Αγωγής που έχουν αποσπασθεί με μερική απασχόληση και απασχολούνται για δώδεκα ώρες την εβδομάδα περά από το κανονικό τους ωράριο σε Γυμναστήρια εποπτευόμενα από τη Γενική Γραμματεία Αθλητισμού το ποσό των 8.000 δραχμών το μήνα. Η αποζημίωση αυτή υπόκειται σ' όλες τις νόμιμες κρατήσεις και καταβάλλεται δεδουλευμένη στους ενδιαφερομένους από τα Γυμναστήρια στα οποία έχουν αποσπασθεί εφόσον προσκομίζουν σχετική βεβαίωση του αρμόδιου Ν.Ε.Φ.Α. Οι κοινές αποφάσεις αριθ. 10817/22.5.79 των Υπουργών Προεδρίας της Κυβέρνησης και Εθνικής Παιδείας και Θρησκευμάτων "περί καθορισμού αποζημίωσης καθηγητών Φυσικής Αγωγής", και η Γ3Ε/Φ80/1/29.6.81 των Υπουργού Εθνικής Παιδείας και Θρησκευμάτων και Υφυπουργού Προεδρίας της Κυβέρνησης «περί τροποποίησης της 10817/22.5.79 κοινής υπουργικής απόφασης» παύουν να ισχύουν. 